इस्‍तीफा देने वाले प्रदीप श्रीवास्तव करीब ढाई दशक से पत्रकारिता के क्षेत्र में सक्रिय हैं. इन्‍होंने अपने कॅरियर की शुरुआत 1986 में बनारस में आज अखबार के साथ की थी. इसके बाद हरियाणा से निकल रहे विश्वमानव के साथ जुड़े. असम से प्रकाशित उत्‍तरकाल को भी अपनी सेवाएं दीं. देवीलाल के अखबार जनसंदेश में भी काम किया. इसके बाद महाराष्‍ट्र के औरंगाबाद से प्रकाशित देवगिरी समाचार के साथ भी वरिष्‍ठ पद पर जुड़े. सन 2000 में स्‍वतंत्र वार्ता ज्‍वाइन कर लिया था, तब से वहीं कार्यरत थे. समझा जा रहा है कि ये जल्‍द ही किसी दूसरे संस्‍थान से जुड़ने वाले हैं.